વાઈબ્રન્ટ ગુજરાત મહોત્સવ દરમિયાન ગાંધીનગર પોલીસની જવાબદારી અનેક ગણી વધી જાય છે. બંદોબસ્તની સાથે રૂટિન પેટ્રોલિંગ અને ગુનાખોરી ડામવાનું કામ પણ પોલીસે કરવાનું હોય છે. જવાબદારીમાં વધારાની સાથે પોલીસની દોડવાની ક્ષમતા વધે તે હેતુથી જિલ્લામાં ૧૮ નવી પીસીઆર વાન ફાળવવામાં આવી છે. ઉલ્લેખનીય છે કે, પોલીસ દ્વારા મોટા પાયે દારૂનો જથ્થો ઝડપી લેવાયો હોય તેવા કિસ્સા અનેક બને છે, પરંતુ પોલીસને થાપ આપીને ખેપિયાઓ નાસી જતા હોય છે. નવી પીસીઆરના કારણે પોલીસની ઝડપ વધવાની આશા છે.